आनंदपुर साहिब की गाथा का गेयटी थियेटर में किया मंचन
गुरुसिंह सभा शिमला की ओर से गेयटी थियेटर में वीरवार को गाथा आनंदपुर साहिब दी नाटक का मंचन किया गया। कार्यक्रम में बतौर मुख्यातिथि प्रधान सचिव विनित चौधरी ने बतौर मुख्यातिथि शिरकत की। इस मौके पर गुरु सिंह सभा शिमला के प्रधान जसविंद्र सिंह बॉबी सहित अन्य पदाधिकारियों ने मुख्यातिथि का स्वागत किया। थियेटर फॉर थियेटर ग्रुप चंडीगढ़ के 32 कलाकारों ने आनंदपुर साहिब के 350वीं वर्षगांठ पर समर्पित यह नाटक दिखाया। मल्टीमीडिया थियेटर का कांबिनेशन इस नाटक को दर्शकों ने खूब सराहा। इसमें आनंदपुर साहिब की स्थापना से लेकर खालसा पंत की सृजन तक का सारा इतिहास दिखाया गया।
नाटक में दिखाया कि दो बच्चे विदेश से अमृतसर शादी में आते हंै। यहां वो घुमना चाहते हैं जहां टुरिस्ट गाइड उन्हें आनंदपुर साहिब ले जाते हंै। वहां जब देखते हंै तो उनका मन करता है कि यहीं रहना है विदेश नहीं जाएंगे। वो कहते हैं कि ग्लैमर की दुनिया को छोड़कर सच्चे इन्सान बनने के लिए सच्चे सिख बनेंगे और ये बताते हंै कि अपनी जन्म भूमि से दूर रहने वाले लोग अपने मर्यादा से ज्यादा लगाव रखते हंै। इस नाटक में कश्मीरी पंडितों के दर्दनाक दृश्य भी दिखाए गए। मौके पर गुरु सिंह सभा शिमला के वाइस प्रेजिडेंट हरपाल सिंह, बलवीर सिंह, जनक सिंह, महासचिव उपेंद्र सिंह, नरेंद्र पाल सिंह, बलजीत,कमल वीर, अमृत पाल सिंह,नीरज ग्रोवर सहित अन्य पदाधिकारियों ने भाग लिया।
आनंदपुर साहिब की गाथा का मंचन करते कलाकार।
hin_Deva hin_Deva hin_Deva hin_Deva